Държавен вестник, бр. 83, 2017 г., стр. 42

СТР.  42	
Д Ъ Р Ж А В Е Н  В Е С Т Н И К 	
БРОЙ  83
При незначително развитие и след проведено 
оперативно лечение всички кандидати са годни 
без ограничения.
КЛАС Х. БОЛЕСТИ НА ДИХАТЕЛНАТА 
СИСТЕМА (J00-J99)
Остри инфекции на горните дихателни пътища
Към тази рубрика са включени: остър назо­
фарингит, остър синуит, остър фарингит, остър 
тонзилит, остър ларингит и трахеит, остър об­
структивен ларингит (круп) и епиглотит и други 
остри инфекции на горните дихателни пътища с 
неуточнена локализация. Преценката за кандида­
тите за работа се прави след проведено лечение 
и излекуване.
Девиация на носната преграда
При силно изкривена носна преграда със за­
труднено носово дишане кандидатите по графи 1 
и 3 са негодни. По останалите графи решението 
е индивидуално.
Полипи на носа
Кандидатите по графи 1 и 3 са годни след 
проведено оперативно лечение освен в случаите, 
в които има полипозна дегенерация на синусите.
Хроничен фарингит и ринофарингит
Кандидатите, при които служебните задълже­
ния налагат работа в запрашена среда, продъл­
жително говорене, контакт с токсични вещества, 
вредни изпарения, са негодни за служители.
При тежките форми след лечение служи­
телите се ограничават от работа, включваща 
изброените по-горе противопоказания, за срок 
от 3 до 6 месеца.
Хроничен синузит
Към буква „а“ спадат хроничните заболявания 
на един или повече синуси, които са лекувани, 
включително и оперативно, безуспешно и са 
усложнени с полипи, фистули, остеомиелити, 
орбитални или интракраниални усложнения.
Към буква „б“ се отнасят ония хронични 
заболявания на един или повече синуси, които 
не се съпровождат с посочените в буква „а“ 
усложнения.
Тук са включени и алергичните синуити.
Алергичен ринит
При тежки случаи, доказани с тестване, кан­
дидатите по графи 1 и 3 са негодни, останалите 
се преценяват индивидуално, в зависимост от 
естеството на работа и необходимостта от кон­
такт с доказания алерген/и.
Грип
Кандидати и служители са годни с изключение 
на случаите, при които се получават усложнения 
с нарушение на функциите на атакувания орган.
Решенията тогава се вземат по съответната 
рубрика.
Пневмонии и бронхиолит
Решенията са в зависимост от вида на при­
чинителя, тежестта на заболяването и изхода 
след приключване на лечението.
Хронични болести на долните дихателни 
пътища
Тук се отнасят: бронхит, неуточнен като остър 
или хроничен, хроничен бронхит, неуточнен, 
емфизем, астма, бронхиектатична болест.
Бронхит, неуточнен като остър или хроничен, 
хроничен бронхит и емфизем
По графи 2, 4 и 5 годността се решава инди­
видуално в зависимост от тежестта на заболя­
ването (брой обостряния годишно, наличие на 
постоянни симптоми, ограничаващи физическата 
активност), наличните усложнения (дихателна 
недостатъчност) съобразно функционалните 
показатели на дихателната и сърдечно-съдовата 
система и естеството на работа.
Кандидатите по графи 1 и 3 са негодни.
Бронхиална астма
За експертното решение се имат предвид анам­
нестичните данни (пристъпен задух, кашлица, 
свирене и хриптене в гърдите и др.), обективното 
състояние, функционалното изследване на диша­
нето (различно изразен обструктивен вентилато­
рен дефект), положителни бронхопровокационни 
проби (с физическо усилие, метахолин и др.), 
резултатите от кожно-алергичните тестове и др.
При доказана бронхиална астма в зависимост 
от тежестта є годността на служителите се пре­
ценява индивидуално. Тежките форми, с чести 
обостряния, неподдаващи се на медикаментозно 
лечение, определят негодност за работа в МВР 
на служителите.
Служителите със среднотежка форма на 
астма са показани за работа в сухи и светли 
помещения, без прах и дразнещи газове, нощни 
смени, продължителни пътувания, контакт с 
отключващия пристъпите алерген, тежки фи­
зически натоварвания.
Годни се решават служителите с лека ин­
термитентна форма на бронхиална астма. При 
леките форми работоспособността е съхранена 
и само при доказан професионален алерген се 
налага смяна на професионалните условия.
Кандидатите за работа по графа 2 се преце­
няват като годни само ако астмата е определена 
като лека с продължителен междупристъпен 
период, бързо медикаментозно повлияване и 
когато работата, която кандидатът ще работи, 
няма да предизвика влошаване на заболяването.
Бронхиектазии
За нуждите на експертизата бронхиектази­
ите трябва да бъдат доказани с компютърна 
томография с висока резолюция. Вземането на 
експертно решение в трудни случаи да става 
след клинично изследване.
Към буква „а“ се отнасят двустранно раз­
пространени бронхиектазии или едностранно в 
повече от един белодробен дял, при съчетание 
с пневмофиброза, при изразена вентилаторна 
недостатъчност (ВК < 50% от нормата и РО2 < 
55 mmНg), чести възпалителни тласъци с две и 
повече пневмонии годишно.
Към буква „б“ се отнасят ограничени брон­
хиектазии (едностранни и със засягане само на 
един дял), но с чести изостряния, изискващи 
лечение повече от три месеца, с функционални 
промени в дишането.
Към буква „в“ се отнасят ограничени брон­
хиектазии (едностранни и със засягане само на 
един дял), без обостряния и без нарушения на 
белодробната функция.